Χαράδρα Δράμας

Η Χαράδρα είναι μικρός οικισμός που απογράφεται στον Δήμο Δράμας και την Περιφερειακή Ενότητα Δράμας της Ανατολικής Μακεδονίας. Βρίσκεται βορειοανατολικά από την πόλη της Δράμας, νότια της τεχνητής λίμνης του Νέστου και του βουνού Μακρυσύραχο. Η πρόσβαση σε αυτό γίνεται μέσω δασικού δρόμου, τα λίγα σπίτια του (τα περισσότερα ερειπωμένα) είναι αραιοκτισμένα ανάμεσα σε πεύκα και βαλανιδιές. Την περίοδο της τουρκοκρατίας αναφερόταν με την  ονομασία Ράτσενικ ενώ μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 ήρθαν και εγκαταστάθηκαν αρχικά 18 προσφυγικές οικογένειες (60 άτομα). Ως ξεχωριστός οικισμός, με την ονομασία Χαράδρα, αναφέρεται επίσημα το 2011 να απογράφεται στον δήμο Δράμας. Σύμφωνα με το Σχέδιο Καλλικράτης μαζί με τα Δενδράκια και το Λιβαδερό αποτελούν την τοπική κοινότητα Λιβαδερού που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2011 απογράφησαν 40 κάτοικοι.

Εξωτερικοί σύνδεσμοι 

 Χαράδρα Δράμας στο https://www.youtube.com/

Παραπομπές 

Χωριά του νομού Δράμας
Δήμος Δράμας